recursal/SuperWikiNEXT-32B huggingface dataset:
**மன்னா தே** (*Manna Dey*, வங்காள மொழி: মান্না দে) என்று பெரிதும் அறியப்பட்ட,**பிரபோத் சந்திர தே** (1 மே, 1919 - 24 அக்டோபர் 2013), இந்தி மற்றும் வங்காள திரைப்படங்களில் 1950 - 1970 காலகட்டங்களில் மக்களால் மிகவும் விருப்பப்பட்ட பின்னணி பாடகராவார். தமது வாழ்நாளில் 3500 பாடல்களுக்கும் கூடுதலாக பாடல்களை பதிவு செய்துள்ளார். 2007ஆம் ஆண்டுக்கான தாதாசாஹெப் பால்கே விருது பெற்றவர்.பத்மஸ்ரீ.பத்மபூசண் விருதுகள் பெற்றவர்.

வாழ்க்கை வரலாறு
---------------

பூர்ண சந்திர தே மற்றும் மகாமாயா தே தம்பதியினருக்கு பிறந்தார். தமது தந்தையின் உடன்பிறப்பான இசையாசிரியர் கே சி தேயின் தாக்கத்தால் இசையின்பால் ஆர்வமிக்கவரானார். இந்து பாபர் பாடசாலையில் துவக்கக் கல்வியும்,ஸ்காட்டிஷ் சர்ச் கல்லூரி பள்ளியிலும் பின் கல்லூரியிலும் உயர்கல்வியும் பெற்றார். வித்யாசாகர் கல்லூரியில் பட்டப்படிப்பு மேற்கொண்டார்.

கே சி தே மற்றும் உசுதாது தாபீர் கான் இவர்களிடம் இந்துஸ்தானி இசையை முறையாக பயின்றார். கல்லூரிகளுக்கிடையேயான இசைப்போட்டிகளில் முதல் பரிசுகள் பெற்று வந்தார்.

1942ஆம் ஆண்டு மும்பை சென்று இசையமைப்பாளர் சச்சின் தேவ் பர்மனிடம் உதவியாளராகச் சேர்ந்தார். பின்னர் மற்ற இசையமைப்பாளர்களிடமும் உதவியாளராக பணி புரிந்தார். அப்போது இணையாக தமது இந்துஸ்தானி பயிற்சியை உசுதாது அமன் அலி கான் மற்றும் உசுதாது அப்துல் ரகுமான் கானிடம் தொடர்ந்து வந்தார்.

1943ஆம் ஆண்டு *தமன்னா* என்ற திரைப்படத்தில் பின்னணிப் பாடகராக தமது திரையிசைவாழ்க்கையை துவங்கினார். பின்னர் இந்தி,வங்காள மொழி திரைப்படங்களில் பல நினைவு நீங்கா பாடல்களைப் பாடி முதன்மைநிலை எய்தினார்.

மலையாளத்தில் *செம்மீன்* என்ற திரைப்படத்தில் *மானச மஞ்யு வரூ* என்ற பாடல் தென்னிந்திய திரையுலகிற்கு இவரை அறிமுகம் செய்தது.

தனி வாழ்க்கை
------------

கேரளாவின் சுலோசனா குமாரனை திசம்பர் 18, 1953இல் திருமணம் செய்து கொண்டார். சுரோமா,சுமிதா என இரு மகள்கள் உள்ளனர். மும்பையில் ஐம்பது ஆண்டுகள் வாழ்ந்தபிறகு தற்போது பெங்களூருவில் கல்யாண்நகர் பகுதியில் வசித்து வருகிறார். இன்றும் உலகெங்கும் இசைப்பயணங்கள் மேற்கொள்கிறார்.

இவரது சுயசரிதை வங்காளத்தில் *ஜீபோனேர் ஜல்சகோரே* என்றும், இந்தியில் *யாதேன் ஜீ உதி* என்றும், மராத்தியில் *ஜீபோனேர் ஜல்சகோரே* என்றும் ஆங்கிலத்தில் *மெமொரீஸ் கம் அலைவ்* என்றும் பதிப்பிக்கப்பட்டுள்ளன.

மேற்கோள்கள்
-----------

1. ↑  "Music Singer Colossus". *Screen*. 28 July 2009. 28 July 2009 அன்று பார்க்கப்பட்டது.

வெளி இணைப்புகள்
---------------

* மன்னா தே வலைத்தளம்
* சேகர் குப்தாவின் நேர்காணல்
* "Ai Mere Pyare Watan" பரணிடப்பட்டது 2010-12-14 at the வந்தவழி இயந்திரம் *Little India* article
* "Being Manna Dey: The modest musical maestro" - IBNLive interview
* த இந்து நாளிதழ் பரணிடப்பட்டது 2009-10-04 at the வந்தவழி இயந்திரம்
**என் பொண்டாட்டி நல்லவ** (***En Pondatti Nallava***) என்பது செந்தில்நாதன் இயக்கத்தில், 1995 ஆம் ஆண்டு வெளிவந்த இந்தியத் தமிழ்த் திரைப்படமாகும். நெப்போலியன், குஷ்பூ, செந்தில், வடிவேலு (நடிகர்), சனகராஜ், மஹிந்திரா, கோவை சரளா மற்றும் பலர் நடித்துள்ளனர். எஸ். கிரி தயாரிப்பில், தேவா இசை அமைப்பில் 14 ஏப்ரல் 1995 ஆம் தேதி வெளியானது.

நடிகர்கள்
---------

நெப்போலியன், குஷ்பூ, செந்தில், வடிவேலு, ஜனகராஜ், மஹிந்திரா, கோவை சரளா, சத்யப்ரியா, ஆர்த்தி, அஜய் ரத்னம், கே. எஸ். ஜெயலட்சுமி, ரவிராஜ், மகாநதி ஷங்கர், அசோகன், ஷண்முகசுந்தரம், கிங் காங், டைபிஸ்ட் கோபு, வெள்ளை சுப்பையா, குள்ளமணி, கருப்பு சுப்பையா, திடீர் கன்னையா, மஹேந்திரன்.

கதைச்சுருக்கம்
--------------

ராதிகா (குஷ்பூ), ரேஷன் கடை ஒன்றை மிகவும் நேர்மையாக நடத்தி வருகிறார். பின்னர் ஒரு கிராமத்திற்கு பணி மாற்றம் செய்யப்படுகிறார். 5 ஆண்டுகள் சிறை தண்டனையை நிறைவு செய்து ஊரினுள் ராஜப்பா (நெப்போலியன்) வரும்வரை அனைத்தும் நன்றாக நடந்தது. கள்ள சாராயம் விற்பதில் பெயர்போன ராஜாப்பாவை மீண்டும் சிறைக்கு அனுப்ப நினைத்தார் கிராம போலீஸ் அதிகாரி (அஜய் ரத்னம்).

அவ்வாறாக ஒரு நாள், ராதிகாவுடன் பாலியல் வன்புணர்வு கொள்கிறான் ராஜப்பா. ஆனால், ராஜப்பவை நல்லவனாக மாற்றி காட்டுவதாக சவால் விடுகிறாள் ராதிகா. பின்னர், ராதிகா கர்ப்பமாகி, அவளுக்கு ஒரு பெண் குழந்தை பிறக்கிறது. ராஜப்பாவின் தாயின் பெயர் சிவகாமி. அந்த பெயரை அக்குழந்தைக்கு வைக்கிறாள் ராதிகா. அதை கண்டு அதிர்ந்து போன ராஜப்பாவிற்கு கடந்த காலத்தை கூறுகிறாள் ராதிகா.

ராஜப்பாவை நல்லவனாக மாற்ற முடிந்ததா என்பதே மீதிக் கதையாகும்.

ஒலிப்பதிவு
----------

ஆறு பாடல்களை கொண்ட ஒலித்தொகுப்பு 1995 ஆம் ஆண்டு வெளியானது. இப்படத்தின் இசை அமைப்பாளர் தேவா ஆவார். புலமைப்பித்தன் மற்றும் முத்துலிங்கம் பாடல் ஆசிரியர்கள் ஆவர்.

மேற்கோள்கள்
-----------



1. ↑
2. ↑  "காப்பகப்படுத்தப்பட்ட நகல்". 2017-01-03 அன்று மூலம் பரணிடப்பட்டது. 2019-03-05 அன்று பார்க்கப்பட்டது.
3. ↑  "www.jointscene.com". Archived from the original on 2010-03-12. 2019-03-05 அன்று பார்க்கப்பட்டது.CS1 maint: unfit url (link)
**மன்னர் வகையறா** (Mannar Vagaiyara) பூபதி பாண்டியன் இயக்கத்தில், விமல் தயாரிப்பில், விமல், ஆனந்தி, பிரபு ஆகியோரின் நடிப்பில் வெளியாகியிருக்கும் தமிழ் நகைச்சுவைத் திரைப்படம். இத்திரைப்படம் ஜேக்ஸ் பிஜோய் இசையில், பி. ஜி. முத்தையா, சூரஜ் நல்லுசாமி ஆகியோரின் ஒளிப்பதிவில் சனவரி 26, 2018இல் திரையரங்குகளில் வெளியானது.

நடிப்பு
-------

* விமல்- மதியழகனாக
* பிரபு- மதியழகனின் தந்தை
* ஆனந்தி-இளையராணியாக
* சரண்யா பொன்வண்ணன் மதியழகனின் தாய்
* சாந்தினி தமிழரசன் - கலையரசியாக
* சிங்கம்புலி
* கார்த்திக் குமார் - அறிவழகனாக
* ரோபோ சங்கர்
* ஜெயப்பிரகாசு
* வம்சி கிருஷ்ணா
* சங்கிலி முருகன்
* மீரா கிருஷ்ணன்
* ராதா மணி
* நீலிமா ராணி
* அபிஷேக்
* சாய் தீனா
* சுவாமிநாதன்
* மதுராய் ராஜா
* இளம்பரிதி
* ரெத்திகா சீனிவாஸ்
* கராத்தே ராஜா
* சிங்கமுத்து
* ஜூலி
* அபிசேக் வினோத் -கருணாகரனாக

கதை
---

சட்டப்படிப்பிற்கு இறுதித்தேர்வினை எழுதி, தேர்வு முடிவிற்குக் காத்திருக்கும் மாணவன் மதியழகன் (விமல்). மதியழகனுக்கு இளையராணியைக் (ஆனந்தி) கண்டவுடன் காதல். மதியழகனின் அப்பா பிரபு ஊரிலேயே, நல்ல மனிதர். ஊரில் எழும் சிக்கல்களுக்காகப் போராடுபவர். மதியழகனின் அண்ணன் அறிவழகன் (கார்த்திக் குமார்) பக்கத்து ஊரில் இருக்கும் கலையரசியைக் காதலிக்கிறார். கலையரசிக்கு திருமணம் முடிவுசெய்யப்பட, அதைக்கேள்விப்பட்டு பூச்சிக்கொல்லியைக் குடித்துவிடும் அறிவழகனைக் காப்பாற்றி, அந்தப் பெண்ணையும் திருமண மண்டபத்தில் இருந்து அழைத்து வந்து திருமணம் செய்து வைக்கிறார் மதியழகன். அறிவழகன்-கலையரசியை இரு வீட்டாரும் ஏற்றுக்கொள்ள மறுக்க, அவர்களைத் தனிவீட்டில் குடி வைக்கிறார் மதியழகன். பிறகு பல முயற்சிகளை எடுத்து இரண்டு குடும்பத்தினரையும் சேர்த்து வைக்கிறார். மதியழகனுக்கு இளையராணியைக் (ஆனந்தி) கண்டவுடன் ஏற்பட்ட காதல் என்னவானது? மூன்று குடும்பங்களுக்குள் எழும் முரண்பாடுகள் எப்படிக் களையப்பட்டன? என்பதே கதை.

இசை
---

இத்திரைப்படத்தில் ஐந்து பாடல்களுக்கான இசை, பின்னணி இசை ஆகியப்பணிகளை ஜேக்ஸ் பிஜோய் மேற்கொண்டுள்ளார். இப்படத்திற்கான பாடல்களை பூபதி பாண்டியனும், மணி அமுதவனும் எழுதியுள்ளனர்.

சான்றுகள்
---------

1. ↑
2. ↑
3. ↑   Review.vpf
4. ↑
**முருகேசு கந்தப்பு** எனற இயற்பெயர் கொண்ட **மன்னவன் கந்தப்பு** (*Kandappu Murugesu*; 18 சூன் 1926 - 15 பெப்ரவரி 2004) ஒரு ஈழத்து எழுத்தாளர். பயிற்றப்பட்ட தமிழ் ஆசிரியரான இவர் கவிதை புனைதல், பட்டி மன்றப்பேச்சு என்பனவற்றில் திறமை காட்டியவர். சிறந்த நகைச்சுவைப் பேச்சாளரும்கூட. முற்போக்குச் சிந்தனையாளரான இவர் பாடசாலைத் தலைமை ஆசிரியராகப் பணியாற்றி ஓய்வு பெற்றவர்.

இவரது தமிழ் ஆசான்கள்
--------------------

கந்தப்பு யாழ்ப்பாணத்தில் கரவெட்டியில் பிறந்தவர். தமிழ் புலமையையும், கவி புனையும் ஆற்றலையும் தென்புலோலியூர் கந்தமுருகேசனாரிடம் கற்றுக்கொண்டவர். உயர் கல்வி பயிலும்பொழுதே இவரது தமிழ் ஆளுமையை அவதானித்த கலாநிதி சிவப்பிரகாசம் இவரை "மன்னவன்" என்று அழைக்கத்தொடங்கினார். பின்னர் பண்டிதமணி சி. கணபதிப்பிள்ளையின் மாணவர்களுள் ஒருவராகவும் விளங்கினார்.

இலங்கை வானொலியில்
-----------------

1960-1972 வரையிலான காலப்பகுதியில் இலங்கை வானொலியில் கவியரங்குகளில் பங்குபற்றி புகழ் பெற்றவர். வானொலி மற்றும் பத்திரிகை நிறுவனங்களினால் நடத்தப்பட்ட கவிதைப் போட்டிகளில் பங்குபற்றிப் பரிசில்கள் பெற்ற இவர், சிறந்த நகைச்சுவைப் பேச்சாளரும்கூட.

நிறுவிய இலக்கிய, சமூக அமைப்புகள்
--------------------------------

வடமராட்சியில் கம்பன் கழகத்தை நிறுவியதோடு, அங்கு கம்பன் விழாவை சிறப்புற நடத்துவதற்கு காரணமாக இருந்தவர்களுள் இவரும் ஒருவர். பண்டிதர் க. வீரகத்தியுடன் இணைந்து வாணி கலைக்கழகத்தை நிறுவி அதன் ஊடாக பண்டித வகுப்புகளை நடாத்தியவர். வடமராட்சி தெற்கு - மேற்கு பிரதேசக் கலாசாரப் பேரவையின் உருவாக்கத்தில் பங்காற்றியவர்.

கெளரவங்கள், விருதுகள்
---------------------

* இந்து கலாசார அலுவல்கள் அமைச்சு 2001ம் ஆண்டில் இவருக்கு "கலைஞானகேசரி" என்ற விருதினை வழ்ங்கி கெளரவித்தது
* வடமராட்சி தெற்கு - மேற்கு பிரதேசக் கலாசாரப் பேரவை 2005ல் தமது வருடாந்த கலாசார விழாவின் ஒருநாள் நிகழ்வு அரங்கிற்கு இவரது பெயரைச் சூட்டி கெளரவித்தது,

ஆதாரம்
------

* கலைஞர் விபரத்திரட்டு -பாகம் 1 (யாழ்ப்பாண மாவட்டம்) - யாழ் மாவட்டக் கலை, கலாச்சாரப் பேரவை வெளியீடு- ஆனி 2009
**மன்ரீத் சோதி சோமேஷ்வர்**, இந்தியாவின் பஞ்சாபை சேர்ந்த எழுத்தாளராவார். *தி லாங் வாக் ஹோம்* மற்றும் *தி தாஜ் சதி* ஆகிய முக்கிய நாவல்களுக்காக பரவலாக அறியப்படுகிறார்.

மன்ரீத் சோதி, இந்திய மேலாண்மை கழகம் கொல்கத்தாவின் முன்னாள் மாணவராவார். ஐஐஎம்-சி பட்டம் பெற்ற இவர், ஹிந்துஸ்தான் யூனிலீவர் நிறுவனத்தில் குஜராத் மற்றும் மகாராஷ்ட்ரா மாநிலங்களுக்கான விற்பனை மேலாளராக பணிபுரிந்துள்ளார். இவரது எழுத்து வாழ்க்கையைத் தொடங்குவதற்கு முன்பாக பல்வேறு சந்தைப்படுத்தல் மற்றும் விளம்பர நிறுவனங்களில் பணியாற்றியுள்ளார்.

சோமேஷ்வரின் முதல் நாவலான *எர்னிங் த லாண்டரி ஸ்ட்ரைப்ஸ்* 2006 ம் ஆண்டில் வெளியிடப்பட்டது. அவரது இரண்டாவது புத்தகமான, *தி லாங் வாக் ஹோம்* 2009 ம் ஆண்டில் ஹார்பர்காலின்ஸ் இந்தியா நிறுவனத்தால் வெளியிடப்பட்டது. விறுவிறுப்பான நாவலான *தி தாஜ் கான்ஸ்பிரசி*, அவரது மூன்றாவது நாவல் மற்றும்  2012 ம் ஆண்டில் வெளியிடப்பட்டது.

படைப்புகள்
----------

### புதினங்கள்

* *எர்னிங் த லாண்டரி ஸ்ட்ரைப்ஸ்* (2006)
* *தி லாங் வாக் ஹோம்* (2009)
* *தாஜ் சதி* (2012)
* *கோஹினூர் வேட்டை* (2013)
* *மயில் சிம்மாசனம் தீர்க்கதரிசனம்* - இன்னும் வெளியிடப்படவில்லை
* *ஆயிரம் சூரியன்களின் கதிர்வீச்சு* (2019)

மேற்கோள்கள்
-----------

1. ↑  Sana Amirjanu Narayan (15 June 2012). "Weaving tales around the Taj". *தி இந்து*.. பார்த்த நாள்: 20 June 2012.
2. ↑  Khushwant Singh (9 May 2009). "TALKING TO THE NAVEL". *The Telegraph*.. பார்த்த நாள்: 20 June 2012.
3. ↑  "Shades of grey". .
4. ↑  "Taj on alert". *mid-day* (ஆங்கிலம்). 2012-09-12. 2020-06-03 அன்று பார்க்கப்பட்டது.
**பொய்க்கால் உள்ளான்** (*Stilt*) என்பது நீர்வாழ் பறவைகளில் ஒன்றான உள்ளான் என்ற பறவையின் பொதுப்பெயரில் குறிக்கப்படுபவையாகும். இதன் குடும்பப்பெயர் ரெகொர்விசொடியிசு (Recurvirostridae) என்பதாகும். இவற்றுள் பல இனங்கள் காணப்படுகின்றன. இவை பொதுவாக நீர்நிலைகளின் ஓரங்களில் அதிக அளவு காணப்படுகின்றன. இவை நீரில் காணப்படும் சிறிய பூச்சி, மற்றும் சிறிய வண்டுகள் போன்றவற்றைப் பிடித்து உட்கொள்ளுகொன்றன. இதன் கால்கள் நீளமாகவும், அலகுப்பகுதி நீண்டு வளைந்தும் காணப்படுகின்றன. 

இவற்றுள் 2 பேரினத்தில், 6 சிறிய இனங்களாகப் பிரிக்கப்பட்டிருந்தாலும் நெடுங்கால் உள்ளான் மற்றும் ஹவாய் உள்ளான் போன்றவை எப்போதாவது இதன் கிளை இனங்களாகவே கருதப்படுகிறது. 

இவை ஆந்திரப் பிரதேசம் மாநிலத்தில் மேற்கு கோதாவரி மாவட்டம் கொல்லேறு ஏரிப் பகுதிகளில் காணப்படுகின்றன.

இனங்கள்
-------

* *கட்டு விரியன் உள்ளான்* (Banded stilt)
	+ *கருப்பு உள்ளான்* (Black stilt)
	+ ஹவாய் உள்ளான் *(Hawaiian stilt)*
	+ கருப்பு கழுத்து உள்ளான் *(Black-necked stilt)*
	+ வெள்ளைத் தலை உள்ளான் *(White-headed stilt)*
	+ நெடுங்கால் உள்ளான் *(Black-winged stilt)*

மேற்கோள்கள்
-----------

1. ↑  Jobling, James (2010). *Helm Dictionary of Scientific Bird Names*. London: Helm. பக். 191. பன்னாட்டுத் தரப்புத்தக எண்:978-1-4081-2501-4.
2. ↑   up Kolleru Lake makes villagers, bird lovers anxious] The hindu 06 March 2017
**சத்திரம் காசி விசுவநாதர் கோயில்** தமிழ்நாட்டில் விருதுநகர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் விருதுநகர் மாவட்டத்தில் அருப்புக்கோட்டையில் சத்திரம் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக காசி விசுவநாதர் உள்ளார். இறைவி அன்னபூரணி ஆவார். கோயிலில் தெப்பக்குளம் உள்ளது. கோயிலின் உள்ளே தீர்த்தக்கிணறு உள்ளது.

அமைப்பு
-------

சுமார் 1100 ஆண்டுகளுக்கு முந்தைய கோயில் என்பதை கல்வெட்டுகள் மூலமாக அறியமுடிகிறது. காசியின் நேர்ப் பார்வையில் இக்கோயில் அமைந்துள்ளதாகக் கூறுகின்றனர். முன் மண்டபத்தை அடுத்து கொடி மரம் காணப்படுகிறது. தென் திசை நோக்கி இறைவியை தரிசிக்கும் வகையில் நந்தி காணப்படுகிறது. அருகில் மூலவர் சன்னதி உள்ளது. இறைவி சன்னதி வடக்கு நோக்கி உள்ளது. இங்கு நவக்கிரகங்கள் காணப்படவில்லை.சப்த கன்னியருடன் தட்சிணாமூர்த்தி சன்னதி உள்ளது. சனீசுவரர், கால பைரவர், கன்னி மூல கணபதி, வள்ளி தெய்வானையுடன் முருகன் ஆகியோர் உள்ளனர். இக்கோயிலில் சிவன் அன்னபூரணியுடன் காணப்படுகிறார்.

விழாக்கள்
---------

பிரதோஷம், பௌர்ணமி, சிவராத்திரி, வைகாசிப் பெருவிழா உள்ளிட்ட விழாக்கள் இங்கு நடைபெறுகின்றன.

மேற்கோள்கள்
-----------

1. 1 2 3  அருள்மிகு காசி விஸ்வநாதர் திருக்கோயில், தினமலர் கோயில்கள்
**உள்ளம் கேட்குமே** (*Ullam Ketkumae*) திரைப்படம் 2005-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை ஜீவா எழுதி, இயக்கினார். இத்திரைப்படத்தில் ஷாம், ஆர்யா, லைலா, அசின், பூஜா மற்றும் பலர் நடித்துள்ளனர். பல தாமதங்களுக்குப் பிறகு, 2005-ஆம் ஆண்டு வெளியான இப்படம், ஒரு வெற்றிப் படமாக அமைந்தது.[] 2006 மார்ச்சு 30 ஆம் தேதி, தெலுங்கு மொழியில் மொழிமாற்றம் செய்யப்பட்டு *ப்ரேமின்சி சூடு* என்ற பெயரில் வெளியானது.

நடிகர்கள்
---------

* ஷாம் - ஷாம்
* ஆர்யா - இமான்
* லைலா - பூஜா
* அசின் - ப்ரியா
* பூஜா - ஐரீன்
* முரளி - பூஜாவின் தந்தை
* ராஜிவ் - ஐரீனின் தந்தை
* லலிதா - இமானின் தாய்
* ராஜு சுந்தரம் - ராஜு
* ஸ்ரீநாத் - பத்சு

கதைச்சுருக்கம்
--------------

இந்த படம் 5 நண்பர்களை சுற்றி எடுக்கப்பட்டதாகும் - ஷாம் (ஷாம்), இமான் (ஆர்யா), பூஜா (லைலா), ப்ரியா (அசின்), ஐரீன்(பூஜா). பல ஆண்டுகளுக்கு முன்பு பிரிந்த நண்பர்கள், இமான் திருமணத்திற்காக ஒன்று கூடுகிறார்கள்.

இமானின் திருமணத்திற்கு அமெரிக்காவிலிருந்து பூஜா புறப்படும் காட்சியிலிந்து படம் துவங்குகிறது. அதே நேரம், இமானின் திருமணத்திற்கு அனைத்து நண்பர்களும் வந்து உதவி செய்து, சக நண்பர்களை பார்க்க ஆர்வ இருந்தனர். இமானும் ஐரீனும் பல நாட்களுக்கு பிறகு சந்திக்கிறார்கள். கல்லூரி நாட்களில், இமானும் ஐரீனும் காதலித்திருந்தாலும் ஒன்று சேருவதற்கான சூழல் அமையவில்லை.

மற்றொரு கடந்தகால காட்சியில், ஷாம் ப்ரியாவை விரும்ப, பூஜா ஷாமை விரும்பினாள். பூஜா ஷாமை விரும்புவது ப்ரியாவிற்கு தெரியவர, தன்னை காதலித்த ஷாமை நிராகரித்துவிட்டாள்.

இப்போது நிகழ்காலத்தில், அனைவரும் இமான் திருமண விழாவில் காத்திருக்க, பூஜா வந்து சேர்ந்தாள். விளையாட்டு பிள்ளையாக இருந்த பூஜா, அடிப்படையில் மாறி பக்குவமான பெண்ணாக இருந்தாள். தான் இத்தனை நாட்களாக பூஜாவுடன் இருப்பதை தவறவிட்டுவிட்டோம் என்று கருதினான் ஷாம். இமான் திருமணம் நன்றாக முடிய, மறுநாள் பூஜா அமெரிக்காவிற்கு கிளம்புவதிற்குள் தான் கல்லூரி நாட்களில் கொடுக்கத்தவறிய காதலர் அட்டையை ஷாமிடம் கொடுத்தாள் பூஜா. தனக்கு ஏற்றவள் ப்ரியா இல்லை, பூஜா தான் என்று ஷாம் பூஜாவின் காதலை ஏற்றுக்கொள்ள படம் நிறைவுபெறுகிறது.

இசை
---

இத்திரைப்படத்தின் இசையமைப்பாளர் ஹாரிஸ் ஜெயராஜ் ஆவார். வைரமுத்து, பா. விஜய் இப்படத்தின் பாடல்களை எழுதினர்.


தமிழ்ப் பாடல்கள் பட்டியல்| வரிசை
எண் | பாடல் | வரிகள் |
| --- | --- | --- |
| 1 | என்னை பந்தாட | வைரமுத்து |
| 2 | கனவுகள் | பா. விஜய் |
| 3 | ஓ மனமே | வைரமுத்து |
| 4 | மழை மழை | வைரமுத்து |
| 5 | தோ தோ | வைரமுத்து |
| 6 | லேகோ லைமா | பா.விஜய் |

தயாரிப்பு
---------

இத்திரைப்படத்தில் உள்ள 5 பாடல்களுக்கும் ராஜு சுந்தரம் நடனம் அமைத்தார். அதில் நியூஸிலாந்தில் எடுத்த ஒரு பாடலும் அடங்கும்.

மேற்கோள்கள்
-----------

1. ↑  "19 November 2006 at the Wayback Machine". Archived from the original on 19 நவம்பர் 2006. 31 ஜனவரி 2019 அன்று பார்க்கப்பட்டது.CS1 maint: unfit url (link)
2. ↑  "www.saavn.com".
3. ↑  "www.indiaglitz.com".

வெளி இணைப்புகள்
---------------

*
**மன்டூல் கான்** என்பவர் வடக்கு யுவான் அரசமரபின் ஓர் ஆட்சியாளர் ஆவார். இவர் 1475 - 1478இல் ஆட்சி புரிந்தார். இவர் தைசுன் கானின் ஒன்றுவிட்ட தம்பி ஆவார்.

ஆரம்ப வாழ்க்கை
--------------

இவரது அண்ணன் மகன் மோலோன் கானின் இறப்பிற்குப் பிறகு கான் பதவியானது கிட்டத்தட்ட ஒரு தசாப்தத்திற்கு மங்கோலிய பழங்குடியினங்கள் ஒருவருடன் ஒருவர் அதிகாரத்திற்காகச் சண்டையிட்டுக் கொண்டிருந்தால் வெற்றிடமாக இருந்தது. மன்டூல் கான் உங்கே கபர் தூ என்ற பெண்ணைத் திருமணம் செய்து கொண்டார். இவர் துர்பான் நகரத்தை அடிப்படையாகக் கொண்ட பெக் அர்ஸ்லானின் மகள் ஆவார். இவர்களது திருமணம் 1463 மற்றும் 1465க்கு இடையில் நடை பெற்றது. இருவரும் ஒருவரை ஒருவர் வெறுத்தனர். இவர்களது திருமணம் குழந்தைகளைத் தரவில்லை. 1464இல் இவர் மந்துகையையும் திருமணம் செய்து கொண்டார். மந்துகை அந்நேரத்தில் வெறும் 16 வயதே ஆனவராக இருந்தார். 1475 வரை மன்டூல் கானுக்குக் கான் பட்டம் சூட்டப்படவில்லை. 10,000 மக்களைக் கொண்ட சகர் அரசுக்குத் தலைமை தாங்கிய ஆரம்ப கால மங்கோலியத் தலைவர் மன்டூல் கான் தான் என்று அறியப்படுகிறது.

ஆட்சி
-----

இவரது குறுகிய கால ஆட்சியின் போது கானின் சக்தியை வெற்றிகரமாக வலிமையாக்கினார். உயர்குடியினரின் சக்தியைக் குறைத்தார். இவரது தத்து மகன் தயன் கான் (படு மோங்கே) இவருக்குப் பிறகு ஆட்சிக்கு வர தயன் கான் வழி வகுத்தார். ஏனெனில், மன்டூல் கானுக்கு நேரடி ஆண் வாரிசு இல்லை. பெரும்பாலான நூல்கள் இவருக்குக் குழந்தைகளே இல்லை என்று குறிப்பிடுகின்றன.

உசாத்துணை
---------

1. 1 2 3  Weatherford, Jack (2010). *The secret history of the Mongol queens : how the daughters of Genghis Khan rescued his empire* (1st ). New York: Crown Publishers. பக். 155–156. பன்னாட்டுத் தரப்புத்தக எண்:9780307407153. இணையக் கணினி நூலக மையம்:354817523.
2. ↑  Uradyn Erden Bulag-Nationalism and hybridity in Mongolia, p. 73.
3. ↑  Weatherford 2010, ப. 159.
**மன்மோகன் சிங்** (*Man Mohan Singh*) (1905/06 - 3 மார்ச் 1942), ஓர் இந்திய விமானியாவார். 1930 ஆம் ஆண்டில், இங்கிலாந்தின் குரோய்டன் விமான நிலையத்திலிருந்து பிரித்தானிய இந்தியாவின் கராச்சிக்கு தனியாக பறந்த முதல் இந்தியராவார்.

சுயசரிதை
--------

இராவல்பிண்டியில் (இப்போது பாக்கித்தான்)  கைசர்-இ-ஹிந்த் பதக்கம் பெற்ற மருத்துவர் மகான் சிங்குக்கு மகனாகப்
பிறந்து அங்கேயே கல்வி கற்றார். பின்னர் இங்கிலாந்து சென்று குடிசார் பொறியியல், வான்வெளிப் பொறியியல் ஆகியவற்றில் பயிற்சி பெற்றார். மேலும், பறக்கவும் கற்றுக்கொண்டார். இவர் ஐந்து ஆண்டுகள் பிரிஸ்டலில் வசித்து வந்தார். லீட் குடும்பத்துடன் 24 உட்ஃபீல்ட் சாலையில் வசித்து வந்தார்.

போட்டி
------

1929 ஆம் ஆண்டில் ஆகா கான்  நடத்திய இங்கிலாந்து-இந்தியா பயணத்தை (இரு வழிகளிலும்), தனியாகவும், ஒரு மாத காலத்திற்குள் பறக்க வேண்டும் என்ற நிபந்தனையுடன் அறிவித்த போட்டியில் பங்கேற்றார். 1930 ஆம் ஆண்டில், சிங் தனது விமானத்திற்கு "மிஸ் இந்தியா" என்று பெயரிட்டார். இருப்பினும், இவர் ஒரு நாள் காலக்கெடுவை ஒருநாள் அதிகமாக பறந்து தவறவிட்டார். விமானி ஆஸ்பி இஞ்சினியருக்கு பரிசு வழங்கப்பட்டது. சிங் பின்னர் இங்கிலாந்திலிருந்து தென்னாப்பிரிக்காவுக்கு தனியாக பறந்த முதல் இந்தியர் என்ற பெருமையைப் பெற்றார்.

இரண்டாம் உலகப் போரின் தொடக்கத்தில் சிங் இந்திய வான்படை தன்னார்வ நிறுவனத்தில் விமான அதிகாரியாக சேர்ந்தார். அதைத் தொடர்ந்து இவர் அரச கழக வான்படையின் கடலோரப் பிரிவில் சேர்ந்தார். அட்லாண்டிக் போரின்போது சுந்தர்லேண்ட் பறக்கும் படகு இவரது கட்டளையின் கீழ் இயங்கியது. பின்னர் இவர் பிரித்தானிய இந்திய வான்படையுடன் பறக்கும் அதிகாரியானார். 1942 ஆம் ஆண்டில், மேற்கு ஆத்திரேலியாவின் புரூமுக்கு வந்த பறக்கும் படகுகளுடன் இவர் இருந்தார். சப்பானிய விமானத் தாக்குதல் இவர்கள் அனைவரையும் அழித்தது. இந்த தாக்குதலில் சிங் துறைமுகத்தில் மூழ்கி தப்பினார்.

மேற்கோள்கள்
-----------

1. 1 2 3 4  "Remembering Flying Officer Manmohan Singh —". *www.australiansikhheritage.com* (ஆங்கிலம்). 30 December 2018 அன்று பார்க்கப்பட்டது.
2. ↑   *Second supplement to Who's who in India [microform* : brought up to 1914*]. University of California Libraries. Lucknow : Newul Kishore Press. 1914. .*
3. ↑  "Private Flying and Club News". *Flight*: 103. 10 January 1930. .
4. 1 2 3  Chowdhry, Mohindra S. (2018) (in en). *Defence of Europe by Sikh Soldiers in the World Wars*. Troubador Publishing Ltd. பன்னாட்டுத் தரப்புத்தக எண்:9781788037983. .
5. ↑  "The Aga Khan Prize". *Flight*: 559. 23 May 1930. .
6. ↑  "Pictures from overseas". *www.trove.nla.gov.au*. 1 March 1930.
7. ↑  Rao, Prof L. S. Seshagiri (2000) (in en). *J. R. D. TATA*. Sapna Book House (P) Ltd.. பன்னாட்டுத் தரப்புத்தக எண்:9788128017438. .
8. ↑  Shaftel, David (November 2011). "Karachi to Bombay to Calcutta". *Air & Space Magazine* (ஆங்கிலம்). 30 December 2018 அன்று பார்க்கப்பட்டது.
9. ↑  "On this day in history: WWII Broome air raid". *Australian Geographic* (ஆங்கிலம்). 3 March 2015. 28 January 2019 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Man Mohan Singh***   
என்பதின் ஊடகங்கள் உள்ளன. 

* Sikhs in the army – Manmohan Singh பரணிடப்பட்டது 2019-01-02 at the வந்தவழி இயந்திரம்
* *Flight Global Archives*
* For the Aga Khan's Prize
* Model of Man Mohan Singh's Puss Moth

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* VIAF
* WorldCat

 |
**சந்தோஷ் குமார் கங்க்வார்** (*Santosh Kumar Gangwar*, பிறப்பு: 01 நவம்பர் 1948) ஓர் இந்திய அரசியல்வாதியும், நாடாளுமன்ற உறுப்பினரும், முன்னாள் தொழிலாளர் மற்றும் வேலைவாய்ப்புத் துறை அமைச்சரும் ஆவார்.

இளமைக் காலம்
------------

இவர் 01 நவம்பர், 1948 ஆம் ஆண்டு பரேலியில் பிறந்தார். இவர் தோல் நிறமி இழத்தலால் பாதிக்கப்பட்டவர். இவர் உத்திரப் பிரதேசத்தில் உள்ள ஆக்ரா பல்கலைக்கழகம் மற்றும் ரோகில்கந்து பல்கலைக்கழகத்தில் பட்டப்படிப்புகளை முடித்தார். இவருக்கு சௌபாக்கியா என்னும் மனைவியும், ஆபூர்வ் கங்க்வார் மற்றும் சுருதி கங்க்வார் என்னும் இரண்டு குழந்தைகள் உள்ளனர்.

இவர் அரசியலில் சேரும் முன்னர், பரேலி நகரில் உள்ள நகர்ப்புற கூட்டுறவு வங்கியில் வேலைப்பார்த்தார். பின்னர் 1996 ஆம் ஆண்டு தொடக்கத்தில் அதன் தலைவராகப் பதவி வகித்தார்.

அரசியல் வாழ்க்கை
----------------

இவர் உத்தரப் பிரதேச மாநில பா.ஜ.க குழுவில் உறுப்பினராக பணியாற்றினார். பின்னர் 1996 ஆம் ஆண்டு உத்தரபிரதேச பா.ஜ.க.வின் பொதுச் செயலாளராகப் பதவி வகித்தார்.

இவர் 1989 ஆம் ஆண்டு பரேலி தொகுதியில் இருந்து 9வது மக்களவைக்கு முதல் முறையாகத் தேர்ந்தெடுக்கப்பட்டார். இவர் 1989 ஆம் ஆண்டு முதல் 2009 ஆம் ஆண்டு வரையிலும், பின்னர் 2014 ஆம் ஆண்டு முதல் தற்போது வரையிலும் பரேலி தொகுதியிலிருந்து, பாரதிய ஜனதா கட்சி சார்பில் போட்டியிட்டு, நாடாளுமன்ற உறுப்பினராகத் தேர்ந்தெடுக்கப்பட்டார்.

இவர் இந்தியாவின் அமைச்சரவையில் பதவிகளை வகித்துள்ளார். இவர் 13வது மக்களவையில் பெட்ரோலியம் மற்றும் இயற்கை எரிவாயு அமைச்சராக கூடுதல் பொறுப்பு வகித்தார். இதற்கு முன்னர், 1999 ஆம் ஆண்டு அக்டோபர் மற்றும் நவம்பர் மாதங்களில் அறிவியல் மற்றும் தொழில்நுட்ப அமைச்சராக கூடுதல் பொறுப்பு வகித்தார்.

இவர் 16வது மக்களவை உறுப்பினராக இருந்த போது மே 26, 2014 ஆம் ஆண்டு முதல் சூலை 05, 2016 வரை அவர் ஜவுளித்துறை அமைச்சராக பணியாற்றினார். அதன் பின்னர் நிதியமைச்சராக பதவியேற்றார்.

1989 ஆம் ஆண்டில் தேசிய அரசியலில் நுழைந்த இவர், 9வது மக்களவைத் தேர்தலில் பரேலி தொகுதியில் தேர்ந்தெடுக்கப்பட்டார். பின்னர் 1996 ஆம் ஆண்டு உத்தரபிரதேச பா.ஜ.க.வின் பொதுச் செயலாளராகப் பதவி வகித்தார். பின்னர் அவர் அதே தொகுதியில் 2009 வரை ஆறுமுறை நாடாளுமன்ற உறுப்பினராகத் தேர்ந்தெடுக்கப்பட்டார். 2009 ஆம் ஆண்டு நடைபெற்ற 15வது மக்களவை தேர்தலில், குறுகிய வாக்கு வித்தியாசத்தில் தோல்வியடைந்தார். 

பின்னர் 2019 ஆம் ஆண்டு நடந்த மக்களவைத் தேர்தலில் வெற்றிபெற்று, தொழிலாளர் மற்றும் வேலைவாய்ப்புத் துறை அமைச்சராகப் பதவியேற்றார்.

மேற்கோள்கள்
-----------

1. ↑
2. ↑
3. ↑
4. ↑  "Aadhaar law will ensure Direct Benefit Transfer reaches genuine beneficiaries: FM Jaitley", *Daily News and Analysis*, 15 July 2016
5. ↑  "PM Modi allocates portfolios. Full list of new ministers", *Live Mint*, 31 May 2019
**தோமெய்கைட்டு** (*Domeykite*) என்பது Cu3As என்ற மூலக்கூற்று வாய்ப்பாட்டால் விவரிக்கப்படும் ஒரு தாமிர ஆர்சனைடு கனிமம் ஆகும். மிகவும் அரிய இக்கனிமத்தின் படிகங்கள் சமவச்சு படிகத் திட்டத்தில் ஒழுங்கற்ற பொதிகளாக அல்லது திராட்சைக் கொத்து வடிவத்தில் படிகமாகின்றன. வெண்மையான நிறத்திலிருந்து சாம்பல் நிறம் வரையிலான வண்ணங்களில் ஒளிபுகா படிகங்களாக தோமெய்கைட்டு படிகங்கள் உள்ளன. 7.2 முதல் 8.1 என்ற ஒப்படர்த்தி மதிப்பும் 3 முதல் 3.5 என்ற கடினத்தன்மையை இப்படிகங்கள் பெற்றுள்ளதாக மோவின் அளவுகோல் மதிப்பும் தெரிவிக்கின்றன. 

1945 ஆம் ஆண்டு முதன்முதலாக சிலி நாட்டின் கோகுயிம்போ என்ற துறைமுக நகரத்தின் அல்கோதோனெசு சுரங்கத்தில் தோமெய்கைட்டு கனிமம் கண்டறியப்பட்டது. வில்லெம் ஆய்டிங்கர் போலந்து நாட்டின் கனிமவியலாளரான இஞ்ஞாசி தோமெய்கோவின் பெயரை இக்கனிமத்திற்கு பெயராக வைத்தார் .

பயன்கள்
-------

சிறிய அளவில் தாமிரம் பிரித்தெடுக்க இக்கனிமம் பயன்படுகிறது. இதைத் தூய்மைப்படுத்தி பளபளப்பாக்கி அணிகலன்கள் உருவாக்கத்திலும் பயன்படுத்த முடியும். 

தோமெய்கைட்டும் அல்கோதோனைட்டும் இயற்கை செப்பும் சேர்ந்த கலவையான மோகாவ்கைட்டு கட்டி (50x40x28 mm)

மேற்கோள்கள்
-----------

1. 1 2  "Handbook of Mineralogy - Domeykite" (PDF). 2016-03-03 அன்று மூலம் (PDF) பரணிடப்பட்டது. 2019-09-29 அன்று பார்க்கப்பட்டது.
2. 1 2  Mindat.org - Domeykite
3. 1 2  Webmineral data - Domeykite
4. ↑  "galleries - Domeykite". 2014-06-26 அன்று மூலம் பரணிடப்பட்டது. 2019-09-29 அன்று பார்க்கப்பட்டது.
**ஜெயநாதனின் கட்னி செப்புப் பட்டயங்கள்** (**Katni copper-plate of Jayanātha**) இந்தியாவின் மத்தியப் பிரதேச மாநிலம், கட்னி மாவட்ட தலைமையிட நகரமான கட்னி நகரத்தில் கண்டெடுக்கப்பட்ட குப்தர் எழுத்துக்கள் கொண்ட சமசுகிருத மொழி செப்புப் பட்டயமாகும். மூன்று செப்புத் தகடுகள் கொண்ட இந்த செப்புப் பட்டயம், *உச்சகல்ப வம்ச* ஆட்சியாளர் *ஜெயநாதன்* (ஆட்சிக் காலம்:கிபி 493-502) என்பவர் கலபிகுண்டகா எனும் கிராமத்தை தானமாக கொடுத்ததை ஆவணப்படுத்தப்பட்டுள்ள்து. குப்தப் பேரரசின் 182-வது ஆட்சிக் காலத்தில் இச்செப்புப் பட்டயம் எழுதப்பட்டுள்ளது.

விளக்கம் மற்றும் உள்ளடக்கம்
---------------------------

இச்செப்புப் பட்டயம் குப்தர்கால எழுத்துக்களில் சமசுகிருத மொழியில் உள்ளது. இச்செப்புப் பட்டயத்தில் மகாராஜா ஜெயநாதன் என்பவர் கலபிகுண்டகா எனும் ஒரு கிராமத்தை ஆறு பங்குகளாகப் பிரித்து, பிராமண, சத்திரிய, வைஸ்ய மற்றும் சூத்திர வர்ணங்களை. சேர்ந்த 25 நபர்களுக்கு தானமாக வழங்கினார் எனக்குறித்துள்ளது.

செப்புப் பட்டயத்தின் குறிப்புகள்
--------------------------------

* முதல் செப்புப் பட்டயம் முதல் செப்புப் பட்டயம்
* இரண்டாம் செப்புப் பட்டயம்இரண்டாம் செப்புப் பட்டயம்
* மூன்றாம் செப்புப் பட்டயம் மூன்றாம் செப்புப் பட்டயம்

இதனையும் காண்க
--------------

* குப்தர் எழுத்துமுறை
* பண்டைய இந்தியக் கல்வெட்டுக்கள்
* கோபிகா குகை கல்வெட்டுக்கள்
* யவன இராச்சியக் கல்வெட்டு
* விஷ்ணு ஹரி கல்வெட்டு

மேற்கோள்கள்
-----------

1. ↑  Michael D. Willis, *The Archaeology of Hindu Ritual* (Cambridge, 2009), p. 378. Partly available online:

வெளி இணைப்புகள்
---------------

விக்கிமீடியா பொதுவகத்தில்,  
 ***ஜெயநாதனின் கட்னி செப்புப் பட்டயங்கள்***   
என்பதின் ஊடகங்கள் உள்ளன. 

* Other Uccakalpa inscriptions online
**ஜெயதி கோஷ்** (*Jayati Ghosh*, பிறப்பு: 1955) தில்லியில் உள்ள ஜவகர்லால் நேரு பல்கலைக்கழகத்தில் பொருளாதாரத் துறையில் பணியாற்றும் பேராசிரியர் ஆவார். இவர் உலகமயமாக்கல், சர்வதேச நிதி, வளரும் நாடுகளில் வேலை வாய்ப்பு முறைகள், பாலினம் மற்றும் வளர்ச்சி தொடர்பான பிரச்சினைகள் மற்றும் பருப்பொருளியல் ஆகிய நிபுணத்துவம் வாய்ந்தவர்.

கல்வி
-----

இவர் 1984ஆம் ஆண்டு, கேம்ப்ரிட்ஜ் பல்கலைக்கழகத்தில் டெரென்ஸ் ஜெ. பையர்ஸ் என்பவரின் மேற்பார்வையில் முனைவர் பட்டம் பெற்றார்.

வாழ்க்கை
--------

இவர் தற்போது தில்லியில் வசித்து வருகிறார்.மேற்கத்திய பாரம்பரிய இசையிலும் திறமை வாய்ந்தவர். 
இந்தியத் திட்டக்குழு உறுப்பினரான அபிஜித் சென்னை திருமணம் புரிந்தார்.

இவர் ஜவகர்லால் நேரு பல்கலைக்கழகத்தில் பணியாற்றத் தொடங்குவதற்கு முன்பு கேம்ப்ரிட்ஜ் பல்கலைக்கழகத்திலும், டஃப்ட்ஸ் பல்கலைக்கழகத்திலும் விரிவுரையாளராகப் பணியாற்றினார். மேலும் இந்தியாவிலுள்ள பல கல்வி நிறுவனங்களிலும் பொருளாதாரம் சார்ந்த தலைப்புகளில் விரிவுரையாற்றியுள்ளார். தில்லியிலுள்ள பொருளாதார ஆராய்ச்சி அறக்கட்டளையை நிறுவியவர்களில் இவரும் ஒருவர். இவர் சர்வதேசப் பொருளாதார வளர்ச்சிக்கான சங்கத்தின் (International Development Economics Associates (IDEAS)) செயளாளர் ஆவார். இவர், மேற்கு வங்க மனித வள்ர்ச்சி அறிக்கையின் பிரதான ஆசிரியராவார். இவ்வறிக்கை ஐக்கிய நாடுகள் வளர்ச்சித் திட்டம் வழங்கிய சிறந்த ஆய்வாளருக்கான பரிசினைப் பெற்றுள்ளது.

இவரது அறிவார்ந்த படைப்புகள் மட்டுமன்றி பிரண்ட்லைன், பிசினஸ் லைன், வங்காள நாளிதழான கனசக்தி, தி டெக்கன் குரோனிக்கள், ஆசியன் ஏஜ் போன்ற இதழ்களிலும் எழுதி வருகிறார். பிப்ரவரி 2011ல் சர்வதேசத் தொழிலாளர் அமைப்பு வழங்கிய ஆராய்ச்சிக்கான பரிசினைப் பேராசிரியர் ஈவ் லாண்டாவுடன் பகிர்ந்து கொண்டார்.

வெளி இணைப்புகள்
---------------

* Faculty profile பரணிடப்பட்டது 2011-09-27 at the வந்தவழி இயந்திரம் at Jawaharlal Nehru University
* Profile பரணிடப்பட்டது 2008-05-28 at the வந்தவழி இயந்திரம் at National Knowledge Commission
* Column archive at *The Asian Age*
* Column archive at *The Guardian*
* ஜெயதி கோஷ் இன் அல்லது அவரைப் பற்றிய ஆக்கங்கள் நூலகங்களில் (WorldCat catalog)
* AP implements Jayati Ghosh suggestions, *The Hindu Business Line*, 23 September 2006
* Jayati Ghosh awarded ILO prize பரணிடப்பட்டது 2011-02-19 at the வந்தவழி இயந்திரம், *The Hindu*, 12 February 2011
* Videos on YouTube

மேற்கோள்கள்
-----------

1. ↑  International Labour Organization(16 February 2011). "ILO Decent Work Research Prize awarded to two distinguished scholars". செய்திக் குறிப்பு. பார்க்கப்பட்டது: 4 நவம்பர் 2014.
ஒளி நுண்ணோக்கியின் ஊடாக தெரியும், 40 X உருப்பெருக்கம் செய்யப்பட்ட குருதிப் பூச்சு ஒன்றின் தோற்றம். மென்சிவப்பு நிறத்தில் உள்ள செங்குருதியணுக்களுக்கு இடையில், குருதிச் சிறுதட்டுக்கள் ஊதா நிறத்தில் காணப்படுகின்றன. இடதுமேல் பகுதியில் மிகச்சிறிய குருதிச் சிறுதட்டு ஒன்றும், வேறு இரு ஓரளவு பெரிய குருதிச் சிறுதட்டுக்களும் ஊதா நிறத்தில் காணப்படுகின்றன.
**குருதிச் சிறுதட்டுக்கள்** அல்லது **இரத்தத் தட்டு (platelet)** அல்லது **குருதி நுண் திப்பிகள்** என்பது குருதியிலுள்ள உயிரணுக்களில் ஒரு வகையாகும். இத்தட்டுக்கள் குருதி உறைதலில் முதன்மையான பங்காற்றுகின்றன. இவற்றின் எண்ணிக்கை குறைவாக இருந்தால், இரத்த உறையாமை ஏற்பட்டு குருதிப்பெருக்கு ஏற்படும் வாய்ப்புண்டு. அதே நேரம், இவற்றின் எண்ணிக்கை தேவைக்கு அதிகமாக இருந்தால் - பொதுவாக, அறிகுறிகள் இல்லாமல் இருப்பினும் - இரத்தக் கட்டுகள் ஏற்படவும் வாய்ப்புண்டு. இவற்ரின் வாழ்வுக்காலம் 5 - 9 நாட்களாகும்.

அமைப்பு
-------

இரத்தச் சிவப்பணுக்களைப் போன்று, இவையும் அணுக்கரு அற்றவை, மற்றும் தட்டையான வடிவம் கொண்டவை. ஒரு இரத்தத் தட்டின் விட்டம் சராசரியாக 1.5 முதல் 3.0 மைக்ரோ மீட்டர் வரை இருக்கும். பிற அணுக்களைக் காட்டிலும், இவற்றின் எண்ணிக்கை குறைவாதலால், எளிதில் உடல் இவற்றை இழக்க நேரிடும். முறையான அணுக்கரு இல்லாவிடினும், ரைபோ கரு அமிலம் மற்றும் பல கூறுகளும் இவற்றினுள் உண்டு. இவை, இரத்த உறைதல் தேவைப்படும்போது முக்கியப் பங்காற்றுகின்றன.

தோற்றம்
-------

குருதிச் சிறுதட்டுக்கள் உருவாக்கம்
இவை எலும்பு மச்சையில் (bone marrow) உருவாக்கப்படுகின்றன. இவற்றின், தோற்ற முன்னோடி அணுக்கள் *மெகாகேரியோசைட்டுக்கள்* (Megakaryocytes) எனப்படும் பல அணுக்கருக்கள் கொண்ட அணுக்களாவன. பொதுவாக கல்லீரல், சிறுநீரகம் ஆகியவற்றால் சுரக்கப்படும் *துரோம்போபொயட்டின்* என்ற வளரூக்கி/இயக்குநீர் (hormone) இவற்றின் எண்ணிக்கையை சரியான அளவில் வைத்திருக்க உதவுகிறது. தட்டுக்களோடு இணைந்திருக்கும் இந்த இயக்குநீர், அவற்றின் எண்ணிக்கை குறையின், குருதியில் கொண்டு வரப்பட்டு, அது எலும்பு உள் திசுக்களுக்கு தூண்டுகோலாக அமைந்து எண்ணிக்கையைக் கூட்டிக் கொள்ளும். 

மற்றொருவருடைய உடலில் ஏற்றுவதற்காக ஒரு கொடையாளரிடமிருந்து சேகரிக்கப்பட்டுள்ள 250 மி.லி. இரத்தத் தட்டுக்கள்

புற இணைப்புகள்
--------------

விக்கிமீடியா பொதுவகத்தில்,  
 ***platelets***   
என்பதின் ஊடகங்கள் உள்ளன. 

* Video
**கொங்கண சித்தர் குகை** என்பது சேலம் மாவட்டம் சங்ககிரி பேரூராட்சி பகுதியில் அமைந்துள்ளது. சேலத்தில் இருந்து வடக்கே சங்ககிரியில் இருந்து இடைப்பாடி செல்லும் வழியில் நான்கு மலைத்தொடர்கள் அமைந்துள்ளன. அவற்றில் பெருமலை என்று அழைக்கப்படும் இந்த மலையில் உள்ள குகையே **கொங்கண சித்தர் குகை** என அழைக்கப்படுகிறது. மேலும் கொங்கண சித்தர் பல இடங்களில் மலைகளில் தங்கி தவம் இருந்ததாக கூறப்படுகிறது. அதில் ஊதியூர் மலை,வையப்பமலை,அளவாய் மலை ஆகியன குறிப்பிடத்தக்கதாகும். இந்த குகையில் மேற்கூரையில் 2500 ஆண்டுகள் பழமையான தமிழ் பிராமி கல்வெட்டுகள் உள்ளன. இந்த கல்வெட்டுகளில் **ந** என்ற ஒரு எழுத்து மட்டும் தெளிவாக காணப்படுகிறது. இந்த கல்வெட்டுக்கு அருகில் யோக முத்திரையில் ஓவியம் ஒன்று காணப்படுகிறது. அதில், சித்தர் ஒருவர், பத்மாசனம் இட்டு அமர்ந்த நிலையில் இந்த ஓவியம் காணப்படுகிறது. இங்கு காணப்படும் யோக முத்திரையில் உள்ள உருவம் கொங்கண சித்தர் என நம்பப்படுகிறது. மேலும் இந்த குகையில் **பல்லி ஓவியம்**, **அறவாளி சக்கரங்கள்** என்று அழைக்கப்படும் ஓவியங்களும் காணப்படுகின்றன.ராசிபுரம் அருகே உள்ள வையப்பமலையிலும் கொங்கண சித்தர் தவம் புரிந்த குகை ஒன்று மலையின் பின்புறம் அடிவாரத்தில் உள்ளது. சிறியதும் பெரியதுமான இரண்டு குகைகள் உள்ளன. பெரிய குகையில் கொங்கண சித்தர் தவமிருந்ததாக கர்ண பரம்பரை செய்திகள் மற்றும் அலைவாய்மலை தலவரலாறு கூறுகின்றன..இதுவும் கொங்கண சித்தர் குகை என்றே அழைக்கப்படுகிறது.

மேற்கோள்கள்
-----------
கொக்குகள் (*Egret*) அர்டெயிடே குடும்பத்தினைச் சார்ந்த பறவைகளாகும். ஹெரான்களில் ஒரு வகை கொக்குகள் என்றும் அறியப்படுகின்றன. இவை வெள்ளை அல்லது வெளிர் மஞ்சள் இறகுகளைக் கொண்டன. இனப்பெருக்க காலத்தில் மென்மையான புகைத்திரை (பொதுவாகப் பால் வெள்ளை) போன்ற இறகுகளைக் கொண்டுள்ளன. கொக்குகள் ஹெரான்களிலிருந்து உயிரியல் ரீதியாக வேறுபட்ட குழு அல்ல, அதே கட்டமைப்பைக் கொண்டுள்ளன.

உயிரியல்
--------

 பெரிய கொக்கு, பறக்கும்போது
 இந்தியாவின் ஆந்திராவின் கொல்லேரு ஏரியில் சாயங்காலத்தில்
பல கொக்குகள் *எக்ரெட்டா* அல்லது *ஆர்டீயா* பேரினத்தினைச் சார்ந்த சிற்றினங்களாக உள்ளன. அவற்றில் கொக்குகளை விட ஹெரான்கள் எனப் பெயரிடப்பட்ட பிற உயிரினங்களும் உள்ளன. ஒரு ஹெரான் மற்றும் ஒரு கொக்குக்கும் இடையிலான வேறுபாடு மிகவும் தெளிவற்றது. மேலும் உயிரியலை விடத் தோற்றத்தைப் பொறுத்தது. *"கொக்கு* "என்ற வார்த்தை "வெள்ளி ஹெரான்" மற்றும் "தூரிகை" ஆகிய இரண்டையும் குறிக்கும் பிரெஞ்சு வார்த்தையான ஐகிரெட்டிலிருந்து (*aigrette)* வந்தது. இது இனப்பெருக்க காலத்தில் கொக்கின் முதுகில் காணப்படும் நீண்ட, இழை நீண்ட, இழை இறகுகளைக் குறிக்கிறது ("எக்ரெட்ஸ்" என்றும் அழைக்கப்படுகிறது).

சமீபத்திய ஆண்டுகளில் பல கொக்குகள் ஒரு பேரினத்திலிருந்து மற்றொரு பேரினத்திற்கு மறுவகைப்படுத்தப்பட்டுள்ளன. பெரிய கொக்கு *கேசுமெரோடியசு, எக்ரெட்டா* அல்லது *ஆர்டியா* சிற்றினமாக வகைப்பட்டுள்ளது.

ஐரோப்பாவிலும் அமெரிக்காவிலும் தொப்பி தயாரிப்பாளர்கள் அதிக எண்ணிக்கையிலான கொக்கின் இறகுகளைப் பறித்ததால், 19ஆம் மற்றும் 20ஆம் நூற்றாண்டின் முற்பகுதியில், உலகின் சில கொக்கு இனங்கள் இடைவிடா வேட்டையாடுததால்ஆபத்தில் இருந்தன. இதனால் இனப்பெருக்கம் செய்யும் கொக்குகள் உலகம் முழுவதும் பல இடங்களில் கொல்லப்பட்டன.

பசிபிக் ரீஃப் ஹீரோன் (எக்ரெட்டா சாக்ரா), சிவப்பு நிற கொக்கு மற்றும் கரைக் கொக்கு உள்ளிட்ட பல கொக்குகள் இரண்டு தனித்துவமான வண்ணங்களைக் கொண்டுள்ளன. இவற்றில் ஒன்று முற்றிலும் வெள்ளையானது. சிறிய நீல கொக்கு இளம் குஞ்சுகள் முழுவதும் வெண்மையான சிறகுகளைக் கொண்டுள்ளது.

வகைபாட்டியல்
------------

 எகிப்திலிருந்து கொக்கு
* பெரிய கொக்கு அல்லது பெரிய வெள்ளை கொக்கு, *ஆர்டியா ஆல்பா*
* வெண் கொக்கு, *மெசோஃபோக்சு இடைநிலை*
* உண்ணிக்கொக்கு, *புபுல்கசு ஐபிசு*
* சின்னக் கொக்கு *எக்ரெட்டா கார்செட்டா*
* பனி கொக்கு, *எக்ரெட்டா துலா*
* சிவப்பு *கொக்கு*, எக்ரெட்டா ரூஃபெசென்சு
* ஸ்லேட்டி கொக்கு, *எக்ரெட்டா வினாசிகுலா*
* கருப்பு கொக்கு, *எக்ரெட்டா ஆர்டீசியாக்கா*
* சீன கொக்கு, *எக்ரெட்டா யூலோஃபோட்கள்*
* கிழக்கு ரீஃப் கொக்கு அல்லது பசிபிக் ரீஃப் ஹீரோன், *எக்ரெட்டா சாக்ரா*
* கரைக் கொக்கு அல்லது வெஸ்டர்ன் ரீஃப் ஹெரான், *எக்ரெட்டா குலாரிசு*

 இந்தியாவின் பாலக்காட்டில் எக்ரெட்

வாழ்விடம்
---------

உப்பு நீர் மற்றும் நன்னீர் சதுப்புநிலங்களில் கொக்குகள் வாழ்கின்றன.

மேற்கோள்கள்
-----------

1. ↑  The Cornell Lab of Ornithology. "Egret". *All About Birds*. Cornell University. 11 August 2015 அன்று பார்க்கப்பட்டது.

வெளி இணைப்புகள்
---------------

* விக்கியினங்களில் Ardeidae பற்றிய தரவுகள்
* நன்கு எழுதப்பட்ட மற்றும் விளக்கப்பட்ட எக்ரெட் கட்டுரை *என்சைக்ளோபீடியா பிரிட்டானிக்கா*
[*தொடர்பிழந்த இணைப்பு*]
	+ பெரிய கொக்கு *ஆர்டியா ஆல்பா* —USGS + 24r5
**கொக்கோகம்** என்பது வடமொழியில் எழுதப்பட்ட ஓர் இன்பவியல் நூலாகும். காம சூத்திரத்திற்கு இது காலத்தால் பிந்தியது என்பர். இதை இயற்றியவர் கொக்கோக முனிவர் என அறியப்படுகிறார். அதிவீரராம பாண்டியர் இந்நூலைத் தமிழ்மொழியில் வழங்கினார். இந்நூல் பெண்களை பத்மினி, சித்தினி, சிங்கினி, அத்தினி என நான்கு வகையினராகவும் ஆண்களை முயல், மான், காளை, குதிரை என நான்கு வகையினராகவும் பிரிக்கிறது.

**கோக்கோகம்** அல்லது **இன்பவிளக்க நூல்** என்பது அதிவீரராம பாண்டியர் என்பவர் சமசுகிருத நூலை மொழிபெயர்த்து தமிழில் எழுதிய ஒரு பாலியல் நூல் ஆகும். பாலியல் தொடர்பாக தமிழில் எழுந்த முதல் நூல்களுள் இதுவும் ஒன்றாகும். இந்த நூலின் சுவடிகள் இரண்டு வெல்கம் நிறுவன நூலகத்தில் (Wellcome Institue's Library) உள்ளது.

பரவலர் ஊடகங்களில்
-----------------

"........பெண்கள் நான்கு ‌வகை, இன்பம் நூறு" வகை என்ற திரைப்பாடல் வரிகள் கொக்கோக நூற் செய்தியை அடிப்படையாகக் கொண்டது எனலாம்

உசாத்துணை
---------

* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

மேற்கோள்கள்
-----------

1. ↑  "தமிழ் இணையக்கல்விக்கழகப் பாடப்பகுதி". திசம்பர் 6, 2013 அன்று பார்க்கப்பட்டது.
2. ↑  கவிஞர் பத்மதேவன் (2010). *அதிவீரராம பாண்டியன் இயற்றிய கொக்கோகம் மூலமும் உரையும்*. சென்னை: கற்பகம் புத்தகாலயம். பக். 20.
3. ↑  Catalogue of Tamil Manuscripts in the Library of the Wellcome Institute for the History of Medicine. S. Gunasingam. The Journal of the Royal Asiatic Society of Great Britain and Ireland , No. 2 (1990), pp. 359-369
**கடுக்காமுனை** ஒரு கிராமத்தின் பெயர். இந்த கிராமமானது இலங்கையின் கிழக்கு மாகாணத்தில் மட்டக்களப்பு மாவட்டத்தில் மண்முனை தென் மேற்கு, படுவான்கரை பிரதேசத்தில் அமைந்துள்ளது.

இந்த கிராமத்தில் முற்றிலும் தமிழர்களே வாழ்கின்றனர். இங்கு மூன்று சைவ ஆலயங்களும், ஒரு பாடசாலையும் (கடுக்காமுனை வாணி வித்தியாலயம்) அமைந்துள்ளது.

இங்கு வாழும் மக்கள் பெரும்பாலும் விவசாயத்தின் மூலமே வாழ்வாதாரம் ஈட்டுகின்றனர். கடுக்காமுனையில் வில்லுக்குளம் அமைந்திருப்பதால் இங்குள்ள விவசாயிகளுக்கு விவசாயத்திற்கு தேவையான நீர் இந்த குளத்தில் இருந்து கிடைக்கிறது. வில்லுக்குளத்து நீர் கடுக்காமுனைக்கு மட்டுமின்றி, அதனை சுற்றிலும் உள்ள ஏனைய கிராமத்து விவசாயிகளுக்கும் உகந்ததாக உள்ளது. கடுக்காமுனை வில்லுக்குளத்து நீரில் இரண்டாயிரத்துக்கும் அதிகமான சிறுபோகம் (காலபோகம்) விவசாயம் மேற்கொள்ளப்படுகிறது. 

மட்டக்களப்பு மாவட்டதில் உள்ள பெரிய குளங்களில் கடுக்காமுனை வில்லுக்குளமும் ஒன்று. இந்த குளத்தில் தேக்கி வைக்கப்படும் நீர் விவசாயத்துக்கு மட்டுமின்றி, மக்களின் அன்றாட தேவைகளுக்கும் பயனுள்ளதாக உள்ளது.

கடுக்காமுனை வரலாறு
------------------

கடுக்காமுனை என்று பெயர் வந்ததற்கு காரணம். முன்னை காலங்களில் இங்கு கடுக்காய் மரங்கள் அதிகமாக இருந்தால் இந்த பெயர் வந்ததாக சொல்லப்படுகின்றது. ஆனால் இன்றளவு இங்கு கடுக்காய் மரங்களை பார்க்க முடியாது. மக்கள் இங்கு குடியேறிய காலங்களில் காடுகளை அழித்து நிலங்கள் பிடித்தன, அதனால் இந்த மரங்கள் முற்றாக இருந்திருக்கலாம் என நம்பப்படுகின்றது.

மேற்கோள்கள்
-----------

1. ↑  "தமிழீழத்தில் உள்ள மாவட்டங்களில் ஓர் மாவட்டம் மட்டக்களப்பு அதன் ஊர்களின் பெயர்களும். இதற்கு இன்னொரு சிறப்பம்சம் உண்டு மீன் பாடுமாம் தேன் நாடு" (ஆங்கிலம்). 2022-10-19 அன்று பார்க்கப்பட்டது.
**உள்ளாவூர் அகத்தீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் வாலாஜாபாத் வட்டத்தில் உள்ளாவூர் என்னுமிடத்தில் அமைந்துள்ளது. இவ்வூர் அகஸ்தீஸ்வரபுரம் என்று முன்னர் அழைக்கப்பட்டது.

இறைவன், இறைவி
-------------

இக்கோயிலின் மூலவர் அகத்தீசுவரர் உள்ளார். இறைவி அகிலாண்டேசுவரி ஆவார். சரங்கொண்றை மரம் இக்கோயிலின் தல தரமாக உள்ளது. தீர்த்தமாக தாமரைக்குளம் உள்ளது.

அமைப்பு
-------

பாண்டியர்கள் பல கோயில்களைக் கட்டுவித்தும், புதுப்பித்தும் உள்ளனர். இக்கோயில் அவர்களால் கட்டப்பட்டதாகும். அவர்களது ஆட்சிக்காலத்தில் கட்டப்பட்டது என்பதை உணர்த்தும் வகையில் பல இடங்களில் மீன் சிற்பங்கள் காணப்படுகின்றன. கோயில் முகப்பில் சித்தி விநாயகர் காணப்படுகிறார். திருச்சுற்றில் சண்டிகேசுவரர் காணப்படுகிறார். மூலவர் கருவறைக்கு முன்பு இரு புறமும் துவார பாலகர்கள் உள்ளனர். வலது புறத்தில் முருகன் 12 கைகளுடன் காணப்படுகிறார். இடது புறத்தில் அம்மன் சன்னதி காணப்படுகிறது. மூலவருக்கு எதிரில் நந்தி உள்ளது. அருகே நவக்கிரக சன்னதி உள்ளது. அகத்தியருக்கு சிவன் காட்சி தந்த பெருமையுடைய தலமாகும். அவர் இறைவனை நேரில் காண்பதற்காக அமர்ந்த நிலையில் இங்கு தவம் செய்துள்ளார்.

திருவிழாக்கள்
-------------

பிரதோஷம், பௌர்ணமி, சிவராத்திரி, பங்குனி உத்திர திருக்கல்யாணம் உள்ளிட்ட விழாக்கள் இங்கு கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு அகஸ்தீஸ்வரர் திருக்கோயில், தினமலர் கோயில்கள்
**மரியம் மசூதி** (*Mosque Maryam* ) அமெரிக்க ஐக்கிய நாட்டில் சிகாகோ நகரில் அமைந்துள்ள பள்ளிவாசல் ஆகும்.இந்த மசூதி இஸ்லாம் தேசம் எனும் அமைப்பின் தலைமையகமாக உள்ளது. இந்த சர்ச் 1972 ல் முதலில் கிரீக் சர்ச்சாக இருந்தது.இது எலிஜா முகமதுவால் விலைக்கு வாங்கப்பட்டது.பின் 1988 ல் அவரிடமிருந்து லூயிஸ் பர்கான் என்பவரால் விலைக்கு வாங்கப்பட்டது.பின் 3 மில்லியன் அமெரிக்க டாலர் மதிப்பில் பள்ளிவாசலாக மாற்றப்பட்டது.

அமைப்பு
-------

மரியம் மசூதி தனித்துவமான ஆன்மீக முக்கியத்துவம் வாய்ந்த கட்டடக்கலை வடிவமைப்பு கொண்டது.கட்டிடத்தின் மேற்பகுதியில் மினார் கோபுரங்கள் இல்லை.தங்க நிற குவிமாடம் மேற்பகுதியில் உள்ளது.குவிமாடம் மையத்தில் "இறைவன் மிகப் பெரியவன் "என்று அரபு மொழியில் எழுதி உள்ளது.

மரியம் மசூதி அருகில் ஆண்கள் மற்றும் பெண்கள் 12 ஆம் வகுப்பு வரை படிக்கும் இஸ்லாமிய முகமது பல்கலைக்கழகம் உள்ளது.

இதனையும் காண்க
--------------

* அல் அக்சா பள்ளிவாசல்-- யெருசலம்
* ஜாமா பள்ளி- டெல்லி
* மஸ்ஜிதுல் ஹராம் -- மக்கா
* அல்-மஸ்ஜித் அந்-நபவி -- மதினா

மேற்சான்றுகள்
-------------

1. ↑  "Mosque Maryam and The Nation of Islam National Center பரணிடப்பட்டது 2005-04-04 at the வந்தவழி இயந்திரம்." *Nation of Islam*. Retrieved on February 26, 2009.
2. ↑  David Lepeska (April 9, 2011). "Farrakhan Using Libyan Crisis to Bolster His Nation of Islam". *த நியூயார்க் டைம்ஸ்*.. பார்த்த நாள்: July 8, 2015.
**கடிவன் இள எயினனார்** சங்ககாலப் புலவர்களில் ஒருவர். பரிபாடல் நூலில் இவரது பாடல்கள் மூன்று உள்ளன. எண் 3, 4, ஆகிய இரண்டு பாடல்கள் திருமாலை வாழ்த்துவதாகவும், எண் 5 கொண்ட பாடல் செவ்வேளை வாழ்த்துவதாகவும் அமைந்துள்ளன.

* இவரது பாடல்களில் பிற பாடல்களில் காணப்படாத புதிய பழந்தமிழ்ச் சொற்கள் பல காணப்படுகின்றன. அத்துடன் அக்காலத்து நம்பிக்கைக் கதைகளும் உள்ளன.

பாடல் தரும் செய்திகள்=
----------------------

### பரிபாடல் 3 திருமால்

94 அடிகள் கொண்ட இந்தப் பாடலைப் பெட்டன் நாகனார் என்பவர் இசை அமைத்துப் பாலையாழ்ப் பண்ணில் பாடிவந்தார். 

#### 'தொண்டு' (ஒன்பது)

'பாழ் என, கால் என, பாகு என, ஒன்று என,  

இரண்டு என, மூன்று என, நான்கு என, ஐந்து என,  

ஆறு என, ஏழு என, எட்டு எனத், தொண்டு என  

நால்வகை ஊழி எண் நவிற்றும் சிறப்பினை'

திருமாலைக் காலம் தந்த கடவுள் என்கிறார். 

##### (தொண்டு + நூறு = தொண்ணுறு) (தொண்டு + ஆயிரம் = தொள்ளாயிரம்)

* பாழ் = 0
* கால் = ¼
* பாகு = ½
* ஒன்று, இரண்டு, மூன்று, நான்கு, ஐந்து, ஆறு, ஏழ், எட்டு, தொண்டு = 1,2,3,4,5,6,7,8,9

தமிழ்நெறிப் புணர்ச்சியில் சிக்கல் இல்லாத இந்தத் 'தொண்டு' என்னும் எண்ணைத் தொல்காப்பியர் காட்டவில்லை. காரணம் தொல்காப்பியர் இவரது முன்னோர் இலக்கணத்தை வழிமொழிந்து 'தொண்ணூறு', 'தொள்ளாயிரம்' ஆகிய தொடர்களுக்குப் புணர்ச்சி விதி கூறியுள்ளார்.

##### இன்றைய அறிவியல்

* பாழ் = ஒன்றுமில்லா ஊழி
* கால் = பெருவெடிப்புக்குப் பின் 'கால்' என்னும் காற்றாகக் காலோடிப் பரவிய ஊழி
* பாகு = காற்று பாகு போல் திரவமாகிய ஊழி
* ஒன்று = உருவப் பொருளாக ஒன்று திரண்டிருக்கும் ஊழி

இப்படி நான்கு வகையான ஊழி எண்ணங்களாய் இருந்து சொல்லிக் காட்டிக்கொண்டிருக்கிறான்.

### பரிபாடல் 4 திருமால்

73 அடிகள் கொண்ட இந்தப் பாடலைப் பெட்டன் நாகனார் என்பவர் இசை அமைத்துப் பாலையாழ்ப் பண்ணில் பாடிவந்தார். திருமாலின் புகழ் பாடும் பாடல் இது. இதில் கூறப்பட்டுள்ள உவமைகள் நயமாக உள்ளன.

நின், வெம்மையும் விளக்கமும் ஞாயிற்று உள

நின், தண்மையும் சாயலும் திங்கள் உள  
நின், சுரத்தலும் வண்மையும் மாரி உள  
நின், புரத்தலும் நோன்மையும் ஞாலத்து உள  
நின், நாற்றமும் வண்மையும் பூவை உள  
நின், தோற்றமும் அகலமும் நீரின் உள  
நின், உருவமும் ஒலியும் ஆகாயத்து உள  
நின், வருதலும் ஒடுக்கமும் மருத்தின் உள

#### மருத்து = chemical change

மருத்து = chemical change ஒன்று மற்றொன்றாக மருவுதல் 'மருத்து'

### பரிபாடல் 5 செவ்வேள்

81 அடிகள் கொண்ட இந்தப் பாடலைக் கண்ணன் நாகனார் என்பவர் இசை அமைத்துப் பாலையாழ்ப் பண்ணில் பாடிவந்தார். முருகப் பெருமானின் பெருமைகள் இதில் விரிவாகப் பேசப்படுகின்றன.

* இப்பாடல் நாவலந் தண்பொழில் என்னும் சொல்லால் தமிழ் நாட்டைக் குறிப்பிடுகிறது. 'நாவலந் தண்பொழில் வடபொழில் ஆயிடைக் குருகு பெயரிய குன்றத்தை' (கிரவுஞ்ச மலையை) முருகன் உடைத்தான் என்று இப்பாடல் கூறும் பகுதியால் இதனை உணர முடிகிறது. குருகு மலை தமிழகத்தில் வடபால் இருந்ததோர் மலை. வம்ப மோரியர் தேரில் வந்தபோது தேராழி வழி அமைத்துத் தந்த பாதையைச் சங்கப் பாடல்கள் குறிப்பிடுகின்றன
**கடுவலை** (*Kaduwela*, சிங்களம்: කඩුවෙල, **கடுவெல**) என்பது இலங்கையின் கொழும்பு மாவட்டத்தில் கொழும்பு நகரத்தின் ஒரு புறநகர்ப் பகுதி ஆகும். இது கொழும்பு நகர மத்தியிலிருந்து கொழும்பு-அவிசாவளை பழைய வீதியில் சுமார் 16 கி.மீ தொலைவிலும், கொள்ளுப்பிட்டியில் இருந்து புதிய கண்டி வீதியில் வழியே 18கிமீ தூரத்திலும் அமைந்துள்ளது. இந்நகரம் கடுவலை மாநகர சபையினால் நிர்வகிக்கப்படுகின்றது.

பெயர்க் காரணம்
--------------

இது கடு (வாள்), தேவால(ஆலயம்) எனும் சொற்களிலிருந்து உருவான கடுதேவால எனும் பெயரால் ஆரம்பத்தில் அழைக்கப்பட்டது. 

கடுவலை ஆரம்பத்தில் *கடுதேவோலா* என அழைக்கப்பட்டது. *கடு* (வாள்), *தேவோலா* (ஆலயம்) என்ற சொற்களில் இருந்து இது உருவானது. கண்ணகியின் வடிவமாக சிங்கள மக்களால் வழிபடப்படுகின்ற பத்தினி அம்மன் கோவில் இங்குள்ளது. இக்கோவிலில் இடம்பெறும் "நீர் வெட்டு" வழிபாட்டில் பொன்னாலான வாள் பாவிக்கப்படுகிறது. இக்கோவில் *புராண ரங்காடு பத்தினி மகா தேவாலயம்* என அழைக்கப்படுகிறது. 

ஃபுட் என்பவரின் 18வது படையணியைச் சேர்ந்த ரொபர்ட் பேர்சிவல் என்பவரின் கருத்துப்படி, டச்சு ஆட்சிக்கு எதிராக 1797 ஆம் ஆண்டு இடம்பெற்ற கிளர்ச்சியில், சிங்களவர்கள் இங்கு கோட்டையைக் கட்டினர்.

1வது கண்டிப் போரில் பிரித்தானியர் தோல்வியடைந்ததை அடுத்து, பிரித்தானிய சிப்பாய்கள் சிலரும் உள்ளூர் போர் வீரர்களும் கடுவலையில் வந்து தங்கியிருந்தனர்.

கடுவலை மாநகர சபை
----------------

கடுவலை மாநகர சபையில் உள்ள பிரதேசங்கள்:

* கடுவலை
* பத்தரமுல்லை
* கொஸ்வத்தை
* பெலாவத்தை
* மாலபே

மேற்கோள்கள்
-----------

* Kaduwela Municipal Council
* Department of Census and Statistics -Sri Lanka

| * பா
* உ
* தொ
கடுவலை-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
| ராககவத்தை | களனி கங்கை |  |
|  |  |  |
| மாலபே | **கடுவலை** | பொமிரியா |
|  |  |  |
| ஒக்கந்தாரா | கொரத்தோட்டை |  |

 |

| * பா
* உ
* தொ
கொழும்பு நகரின் புறநகர்கள் |
| --- |
| கொழும்பு | பம்பலப்பிட்டி **·**  புளுமெண்டால் **·**  பொரல்லை **·**  கறுவாத் தோட்டம் **·**  தெமட்டகொடை **·**  கோட்டை **·**  பாலத்துறை **·**  ஹாவ்லொக் நகரம் **·**  புதுக்கடை **·**  கிரிலப்பனை **·**  கொள்ளுப்பிட்டி **·**  கொட்டாஞ்சேனை **·**  மாதம்பிட்டி **·**  மாளிகாவத்தை **·**  மருதானை **·**  மட்டக்குளி **·**  முகத்துவாரம் **·**  நாராகென்பிட்டி **·**  பாமன்கடை **·**  பஞ்சிகாவத்தை **·**  புறக்கோட்டை **·**  கொம்பனித் தெரு **·**  ஒன்றிய இடம் **·**  வெலிக்கடை **·**  வெள்ளவத்தை  **·**  தெகிவளை  **·**  கல்கிசை  **·**  இரத்மலானை |
| கோட்டே | பத்தரமுல்லை **·** நாவலை **·**  நுகேகொடை **·**  எத்துல்கோட்டை **·**  ராஜகிரிய **·**  பிட்டகோட்டே |
| முதன்மைக் கட்டுரை: கொழும்பு |
**சந்தோஷ் நாராயணன்** என்பவர் தமிழக ஓவியர்களுள் ஒருவர். இவர் கலைடாஸ்கோப், அஞ்ஞான சிறுகதைகள் என இரு நூல்களை எழுதியுள்ளார். இவர் புத்தக அட்டை வடிவமைப்பு, மினிமலிச ஓவியங்கள் போன்றவைகளுக்காக அறியப்படுகிறார்.

இவர் சென்னை அரசு கவின் கலை ஓவியக்கல்லூரியில் படித்தார். சந்தோஷ் நாராயணனின் முதல் அட்டைப்படம் காலச்சுவடு பதிப்பகம் வெளியிட்ட சுந்தர ராமசாமியின் புதியபதிப்பாகும்.

சச்சின் ஓவியம்
--------------

இவர் மட்டைப்பந்து வீரர் சச்சினின் 100 செஞ்சுரிகளைக் கொண்டு ஓவியம் வரைந்தார்.
அதில் ஒவ்வொரு செஞ்சுரிகளைப் பற்றிய தகவல்கள் இருந்தன. இந்த ஓவியம் ஸ்போர்ட் ஸ்டார் பத்திரிகையின் ஆசிரியரால் சச்சினுக்கு பரிசாக வழங்கப்பட்டது.

விருதுகள்
---------

2018 க்கான ஆனந்தவிகடன் டாப்10 இளைஞர் விருது

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

ஆதாரங்கள்
---------

1. ↑  இந்த வலையில் ஒரு கண்ணி தான் சந்தோஷ் நாராயணன்
2. ↑  [விஷயத்தை விஷுவல் மூலம் எளிமையாகச் சொல்வதே மினிமலிசம்!’ - சந்தோஷ் நாராயணன் -சக்தி தமிழ்ச்செல்வன். விகடன் 05/01/2018 ]
3. ↑  சச்சின் ரசித்த சந்தோஷ் ஓவியம் இந்து தமிழ் நாளிதழ்
4. ↑  சச்சினை வியக்க வைத்த தமிழரின் ஓவியம்!- சக்தி தமிழ்ச்செல்வன் 16 நவம்பர் 2018
5. ↑  ஆனந்த விகடன் இதழ் - இது தமிழ் ஓவியவெளிக்கான அங்கிகாரம் -பிப்ரவரி 2019 பக்கம் 48

வெளி இணைப்புகள்
---------------

* ஸ்ருதி டிவி யூடியூப் சேனல்- சந்தோஷ் நாராயணன் நேர்காணல்
* சந்தோஷ் நாராயணன் ஓவியம் பற்றி ஜெயமோகன்
**எஸ். பி. நாவின்ன** ( *S. B. Nawinne*, பிறப்பு: பெப்ரவரி 24 1946), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணிசார்பில் குருநாகலைமாவட்டத்திலிருந்து மக்களால் தெரிவு செய்யப்பட்ட உறுப்பினர். பொது நலசேவை அமைச்சர். சுதந்திர இலங்கையின் 9வது நாடாளுமன்றம் (1989), சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று கலாசார அமைச்சராக நியமிக்கப்பட்டார்.

வாழ்க்கைக் குறிப்பு
-------------------

வாரியபொல இல் வசிக்கும் இவர் பௌத்த மதத்தைச் சேர்ந்தவர்

உசாத்துணை
---------

* எஸ். பி. நாவின்ன

மேற்கோள்கள்
-----------

1. ↑  "இலங்கையின் புதிய அமைச்சரவை பதவியேற்றுள்ளது". பிபிசி தமிழ். 4 செப்டம்பர் 2015. 4 செப்டம்பர் 2015 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2003-12-04 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-09-06 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
**சந்தோஷ் சுப்பிரமணியம்** 2008 ஆம் ஆண்டு வெளிவந்த ஒரு தமிழ்த் திரைப்படம். இப்படத்தின் கதை தந்தைக்கும் மகனுக்கும் இடையே இருக்கும் உறவைச் சுற்றி பின்னப்பட்டுள்ளது. இந்தப் படத்தில் ஜெயம் ரவி, பிரகாஷ்ராஜ், ஜெனிலியா, கீதா முதலியோர் நடித்துள்ளனர். இத்திரைப்படம் பொம்மரில்லு தெலுங்குத் திரைப்படத்தின் மீளுருவாக்கம் ஆக்கம்.

கதைச்சுருக்கம்
--------------

சந்தோஷ் சுப்பிரமணியம் (ஜெயம் ரவி) ஹாசினியும் (ஜெனிலியா) காதலிக்கின்றனர். சந்தோஷின் தந்தை சுப்பிரமணியம் (பிரகாஷ்ராஜ்) மிகவும் கண்டிப்பானவர் மற்றும் அன்பானவர். தன் மகனைத் தன் கட்டுப்பாட்டுக்குள்ளேயே வைத்திருக்கிறார். தந்தையின் கெடுபிடிகள் மனதை வருத்தினாலும், அனைத்தையும் பொறுத்துக் கொள்கிறார். சந்தோஷ் தன் திருமணத்தை தனது விருப்படி செய்துகொள்ளவேண்டும் என நினைக்கிறார். இந்நிலையில் ஒரு பெண்ணை சந்தோசுக்கு மணமுடிக்கப் பார்க்கிறார் சுப்பிரமணியம். தன் தந்தையிடம் தன் காதலைச் சொல்லும் சந்தோஷ் தன் காதலியை வீட்டுக்கு அழைத்து வருவதாகவும் சிலநாட்கள் வீட்டில் தங்கவைத்தால் அவளை அனைவருக்கும் பிடிக்கும் எனவும் கூறி அழைத்து வருகிறார்.

இதையடுத்து ஹாசினி, சந்தோஷ் வீட்டில் தங்கி அவர்களுடன் பழக வருகிறார். அவரது வெகுளித்தனத்தால் சந்தோசுக்கு பல சிக்கல்கள் நேர்கின்றன. மேலும் ஹாசினியால் சந்தோஷ் வீட்டில் சுதந்திரமாகவும், இயல்பாகவும் இருந்து தாக்குப் பிடிக்க முடியாமல், தன் வீட்டிற்கே திரும்பி விடுகிறார். இதன்பிறகு ஹாசினியும் சந்தோசும் ஒன்று சேர்ந்தார்களா என்பதே மீதிக்கதை.

மேற்கோள்கள்
-----------

1. ↑  "'Santosh Subramaniam' releases today". *Entertainment MSN.com*. 2008-04-13 அன்று மூலம் பரணிடப்பட்டது. 2008-05-26 அன்று பார்க்கப்பட்டது. Unknown parameter `|=` ignored (உதவி)

| * பா
* உ
* தொ
மோ. ராஜா இயக்கிய திரைப்படங்கள் |
| --- |
| 2000களில் | 
* *ஹனுமன் ஜங்க்‌ஷன்* (2002) (தெலுங்கு)
* *ஜெயம்* (2003)
* *எம். குமரன் சன் ஆஃப் மகாலட்சுமி* (2004)
* *சம்திங் சம்திங் உனக்கும் எனக்கும்* (2006)
* *சந்தோஷ் சுப்பிரமணியம்* (2008)

 |
| 2010களில் | 
* *தில்லாலங்கடி* (2010)
* *வேலாயுதம்* (2011)
* *தனி ஒருவன்* (2015)

 |